Koordinatoj: 50° 40′ 25.9″ N 13° 0′ 45.9″ O﻿ / ﻿50.673861 °N, 13.012750 °O﻿ / 50.673861; 13.012750 (mapo)

La **Publika Observatorio de Drebach** (germane *Volkssternwarte Drebach*) estas kultura kaj eduka neprofitcela organizaĵo, kiu entenas astronomian observatorion (de IAU-kodo **113**) kaj planetarion en Drebach (Saksio, Germanio). En la najbaraĵo estas la elementa lernejo "David Rebentrost" kaj ludkampo.

Historio
--------

La **Publika Observatorio de Drebach** devenas de lerneja observatorio kiu malfermiĝis la 3-an de julio 1969 en la mezlernejo de Drebach. Ties fondinto, Karlheinz Müller, estris ĝin de 1969 ĝis 1984 kiel volontulo. En 1974 dua stacio de observo estis malfermita. Krom uzo kiel lerneja observatorio por regulaj vesperaj observadoj, okazis tie konferencoj kaj porjunularaj astronomiaj tendaroj.

Inter 1984 kaj 1986, nova observatorio estis konstruita kun planetario malfermita en vespero. La inaŭguro de ĉi tiu nova instalaĵo okazis la 1-an de junio 1986 ; kaj ĝi ricevis inter po 10 000 kaj 12 000 vizitantojn ĉiujare. En 1997, nova kupolo estis konstruita, kiu gastigis teleskopon de 50 cm.

Inter 2000 kaj 2001 estis konstruita pli granda planetario kun kupolo de 11 m, inaŭgurita la 11-an de aŭgusto 2001 ; la nombro da vizitantoj duopiĝis.

La observatorio
---------------

La ĉefa instrumento estas teleskopo Cassegrain de 0,5 m sub kupolo de 4 m. En du aliaj observaj stacioj estas teleskopoj kaj refraktoroj.

De 1994, la observatorio estas mastrumita de la societo de la Amikoj de la Publika Observatorio de Drebach e.V. (germane *Einrichtung vom Förderverein der Volkssternwarte Drebach e.V.*),
kiu organizas publikajn seancojn de observado kaj eventojn kiel la ĉiujara "Festivalo de la Observatorioj" en
septembro.

La observatorio estas ankaŭ uzita de la anoj de la societo de la Amikoj de la Publika Observatorio de Drebach ; la ĉefa aktivo estas la serĉo de asteroidoj : Minor Planet Center kreditas la observatorion de la malkovro de 15 asteroidojn efektivigitaj inter 2001 kaj 2009, multenombraj aliaj asteroidoj estas malkovritaj elde la observatorio fare de diversaj astronomoj : Jens Kandler, André Knöfel kaj Gerhard Lehmann.
  


| Asteroidoj malkovritaj : 15 |
| --- |
| 26757 Bastei | 20-a de majo 2001 |
| (127473) 2002 RX125 | 9-a de septembro 2002 |
| (161156) 2002 SZ37 | 30-a de septembro 2002 |
| (161257) 2003 FD2 | 23-a de marto 2003 |
| (228938) 2003 TR | 1-a de oktobro 2003 |
| (235026) 2003 FC2 | 23-a de marto 2003 |
| (240372) 2003 SS222 | 30-a de septembro 2003 |
| (253015) 2002 RP129 | 11-a de septembro 2002 |
| (290056) 2005 QH57 | 29-a de aŭgusto 2005 |
| (296560) 2009 QJ28 | 20-a de aŭgusto 2009 |
| (296821) 2009 WX10 | 19-a de novembro 2009 |
| (303742) 2005 QW86 | 30-a de aŭgusto 2005 |
| (318265) 2004 SF20 | 17-a de septembro 2004 |
| (388868) 2008 QH20 | 30-a de aŭgusto 2008 |
| (419062) 2009 SH20 | 22-a de septembro 2009 |

La asteroido 6488 Drebach estis nomita en honoro de la observatorio.

Notoj kaj referencoj
--------------------

1. ↑  *Einrichtung vom Förderverein der Volkssternwarte Drebach e.V.*, el la paĝaro de la municipo Drebach[*rompita ligilo*] (germane)
2. ↑  MPC listo de asteroidaj malkovrintoj(angle)
3. ↑  La asteroido (6488) Drebach, de IAU Minor Planet Center (angle)

Eksteraj ligiloj
----------------

* germane Publika Observatorio de Drebach, oficiala paĝaro
* germane Planetario Zeiss kun Publika Observatorio ; el la el la paĝaro de la municipo Drebach Arkivigite je 2016-03-04 per la retarkivo Wayback Machine


|  |  |
| --- | --- |
| Portala ikono | Portalo pri Astronomio |